બારડોલી નગરમાં સુરતીઝાંપા વિસ્તાર, લીમડાચોક, આરટીઓ કચેરીથી ધામડોદ નાકા રોડ, મુખ્ય રાજમાર્ગ પર સ્ટેટ બેંક ઓફ ઈન્ડિયા રોડ, જલારામ મંદિર સામે, ટેલિફોન એક્સચેંજ પાસે, એસબીઆઈ પાસે, આર. ટી. ઓ. પાસે, સ્ટેશન ચાર રસ્તા, મંછાબા હોલ, ગાંધીનગર સોસાયટી, શાસ્ત્રી રોડ, પાલિકા શોપિંગ સેન્ટર, શામરીયામોરા મેઈનરોડ પર, મુદિત પેલેસ, સરદાર પટેલ નેશનલ મ્યુઝિયમ સહિત અન્ય રહેણાક વિસ્તારો અને બજાર વિસ્તારોમાં અનેક ઠેકાણે જીવતા બોમ જેવા ખુલ્લા વીજ ટ્રાન્સફોર્મરો દક્ષિણ ગુજરાત વીજકંપની દ્વારા મૂકવામાં આવ્યા છે, આ વીજ ટ્રાન્સફોર્મરો સુરક્ષિત રહે અને કોઈ માનવખુવારી કે પાલતુ પ્રાણીઓની ખુવારી અટકે તે માટે વીજ ટ્રાન્સફોર્મરોની આસપાસ કોઈપણ પ્રકારની આડાશ સુદ્ધાં ઊભી કરવામાં આવી નથી.